Մարկ Մարտել

Մարկ Մարտել (; ), կանադացի քրիստոնեական ռոք երաժիշտ։ Մարտելը ծնվել է Կանադայի Քվեբեկ նահանգի Մոնրեալ քաղաքում՝ Մայքլ Մարտելի և Բարբարա Բերեսֆորդ Մարտելի ընտանիքում։ Նա հաճախել է Բրիրքրեսթի քոլեջ և ճեմարանը Սասկաչևանում, որտեղ 1999 թվականին ձևավորել է Downhere խումբն իր սենյակակից Ջեյսոն Ջերմենի հետ։

Downhere (1993-2012) 
Downhere խումբը մշակում էր իր հնչողությունը շրջագայելով Բրիրքրեսթի քոլեջի անունից։ Չորս տարի անց, խումբը վերահաստատվել է Նեշվիլում, որտեղ պայմանագիր է կնքել Word Records-ի հետ։ Downhere-ը որոշ մրցանակներ են հաղթել, ներառյալ Juno Awards-ը, Covenant Awards-ը և Dove Award-ը։ Նրանք 10 ալբոմ են թողարկել, ներառյալ «On the Altar of Love»-ը, մինչև արձակուրդի գնալը 2013 թվականի հունվարի 1-ին։

Սոլո կարիերա (2013-այժմ) 
2011 թվականի սեպտեմբերին Մարտելը մասնակցել է Ռոջեր Թեյլորի Քուինի հարգանքի տուրքի () պաշտոնական նախագծին՝ Queen Extravaganza-յին, տեսահոլովակով, որտեղ Մարտելը երգում է Քուինի հայտնի «Somebody to Love» երգը։ Այն հավաքել է ավելի քան մեկ միլիոն դիտում ՅուԹյուբում մի քանի օրվա ընթացքում և 2020 թվականի մայիսի դրությամբ ունի ավելի քան 21 միլիոն դիտում։ Սրա շնորհիվ տեսահոլովակի թողարկման հաջորդ շաբաթ նա հայտնվել է Էլեն ԴեՋեներեսի շոուում։ Մարտելը դարձել է մրցույթի հաղթողներից մեկը, որը 2012 թվականին վեցշաբաթյա շրջագայության է հանգեցրել The Queen Extravaganza-յի հետ։ The Queen Extravaganza-ն շարունակել է Մարտելի հետ շրջագայությունը մինչև 2016 թվականի վերջը։

2013 թվականի փետրվարի 1-ին Մարտելը թողարկել է «Prelude» մինի ալբոմը։ Այն ձայնագրվել է Նեշվիլում և Լոս Անջելեսում պրոդյուսեր Ջոն Ֆիլդսի հետ։ Նրա առաջին ստուդիական ալբոմը՝ «Impersonator»-ը թողարկվել է 2014 թվականի սեպտեմբերի 30-ին։2016 թվականին նա մասնակցել է «Last Christmas»-ում, որն ընդգրկվել է Just Dance 2017 տեսախաղում։ 2016 թվականի նոյեմբերի 18-ին թողարկվել է «The Silent Night» մինի ալբոմը՝ սուրբծննդյան երգերի հավաքածուն։

2017 թվականին Մարտելը լքել է Queen Extravaganza-ն և միացել Ultimate Queen Celebration-ին։

2019 թվականին նա ձայնագրել է «Silver Bells»-ի նոր տարբերակը Էմի Գրանտի և Մայքլ Սմիթի հետ միասին, որը զբաղեցրել է Billboard Christian AC Monitor և  Mediabase Christian AC չարթերի առաջին հորիզոնականը։ Այն դարձել է Մարտելի կարիերայում առաջին համար մեկ երգը։ Նա նվագակցել է Գրանտին և Սմիթին իրենց ամենամյա Սուրբծննդյան շրջագայությանը ()։

Մարտելի վոկալն օգտագործվել է Քուինի մասին կենսագրական ֆիլմում՝ «Բոհեմական ռապսոդիա»-յում (2018)։ Ֆիլմի պրոդյուեր Գրեմ Քինգը հաստատել է ֆիլմի համար Մարկ Մարտելի կողմից ձայնագրված վոկալը Rolling Stone-ի հոդվածում․ Ֆիլմում երգեցողությամբ տեսարանների մեծ մասը հենվում է կամ Քուինի մասթեր ձայնագրությունների, կամ Մարկ Մարտելի նոր ձայնագրությունների վրա՝ կանադացի քրիստոնեական ռոք երգչի, որի ձայնը գրեթե նույնական է հանգուցյալ ֆրոնտմենի ձայնին։ «Դուք բառացիորեն կարող եք փակել ձեր աչքերը, և դա Ֆրեդին է», ասում է Քինգը։ «Եվ դա շատ դժվար է անել»։FilmJournal International-ի հետ հարցազրույցի ժամանակ նա ավելի շատ մանրամասնություններ է բացահայտել ֆիլմի ստեղծման մեջ Մարտելի ներդրման մասին․Ռամին մի քիչ երգում է ֆիլմում, և ակնհայտորեն այստեղ շատ Ֆրեդի Մերկուրի կա, և շատ Մարկ Մարտել։ Նա տեսահոլովակ է ուղարկել Բրայան Մեյի և Ռոջեր Թեյլորին, և նա հնչում է ճիշտ որպես Ֆրեդի Մերկուրին։ Մենք գիտեինք, որ մեզ անհրաժեշտ է մեկը, որին մենք կարող էինք օգտագործել այն մասերի համար, որոնք Ռամին չէր կարող կատարել, իսկ Ֆրեդին արդեն չի կատարել։ Այսպիսով, Էբբի Ռեուդ ձայնագրման ստուդիայում մենք անցկացրել ենք մոտ երկուսուկես ամիս Մարկի և Ռամիի հետ, ձայնագրելով հատվածներ, որոնք, ինչպես մենք գիտեինք, մեզ անհրաժեշտ էին։ Դժվար է գտնել մեկին, ով կարող է երգել Ֆրեդի Մերկուրիի նման, և ես վստահ չեմ, որ ֆիլմը կկայանար, եթե մենք չունենայինք Մարկին։ Մարտելը ապրում է Թենեսի նահանգի Նեշվիլ քաղաքում, իր կնոջ՝ Քրիսթալի հետ։

Նա նաև ձայնային աշխատանք է կատարել 2016 թվականի Five Nights at Freddy's World տեսախաղում որպես Ուիթերդ Ֆոքսի։

Սկավառակագրություն
Downhere-ի հետ
 downhere (անկախ, 1999)
 downhere (2001)
 So Much for Substitutes (2003)
 Wide-Eyed and Mystified (2006)
 Wide-Eyed and Simplified (2007)
 Thunder After Lightning (The Uncut Demos) (2007)
 Thank You for Coming (The Live Bootlegs) (2008)
 Ending Is Beginning (2008, ակնարկ)
 How Many Kings: Songs for Christmas (2009)
 Two at a Time: Sneak Peeks & B-Sides (2010)
 On the Altar of Love (2011)

Սոլո
 The Prelude մինի ալբոմ (2013)
 The Silent Night մինի ալբոմ (2016)
 Impersonator (2014)
 Live at the High Watt (2016)
 A Night at the Apollo (2017)
 The First Noel մինի ալբոմ (2017)
 My Way Vol. 1 մինի ալբոմ (2018)
 Thunderbolt & Lightning (2018)
 Christmas is Here մինի ալբոմ (2018)
 The Christmas Collection (2019)

Ծանոթագրություններ

Արտաքին հղումներ 
 Պաշտոնական կայք

Քուին
Կանադացի երաժիշտներ
Կանադացի ռոք երաժիշտներ
Կանադացի երգիչներ
21-րդ դարի երգիչներ
Կանադացի դաշնակահարներ